Moteriškas aviacijos pulkas
Moteriškas aviacijos pulkas – TSRS Karinių oro pajėgų karinė dalis Antrojo pasaulinio karo metais, kurios visas personalas buvo moterys. Tokie pulkai suformuoti 1941 m. rudenį remiantis TSRS Gynybos liaudies komisariato įsakymu Nr. 0099 „Apie moteriškųjų aviacijos pulkų suformavimą Raudonosios Armijos Karinėse oro pajėgose“. TSRS KOP sudėtyje buvo trys moteriški aviacijos pulkai: 586-asis naikintuvų aviacijos pulkas (rus. 586-й истребительный авиаполк, ginkluotas naikintuvais Jak-1. 587-asis bombonešių aviacijos pulkas (rus. 587-й бомбардировочный авиаполк), ginkluotas lengvaisiais bombonešiais Su-2. 588-asis naktinių bombonešių aviacijos pulkas (rus. 588-й ночной бомбардировочный авиаполк), ginkluotas lėktuvais Po-2. Vėliau tapo 46-uoju gvardijos naktinių bombonešių aviacijos pulku.